Őkegyvelme is 
megteszi 


Új-év, új-év, új-év, új-év, kongták 

a harangok. Néztem az órát 

és titokban az arcokat is. 

Ejfél múlt néhány perccel, 

1979. január elseje volt. 

A rengeteg vendég zsongása 

kissé abbamaradt, de csak annyira, 
amennyire a tücsökzenekar hagyja abba 
a muzsikát, mielőtt új szimfóniába kezd. 
Aztán folytatódott a zsongás, 

mintha még tavaly lett volna. 

Az Új Év belépője tehát túl szerényre 
sikerült: nem változtatott meg semmit 
— gondoltam álmos bódultságban —, 
de még javíthat. 

Háromszázhatvanöt napja van rá. 
Ennyi elég lesz tán neki. 
Azért mondom, hogy , tán", ] 
mert reményeink, terveink egyre ] 
sokasodnak. Most, a Gyermekek Nemzetközi a . ös ] 
Evében különösen sokat várunk Tyúkmondókák 
minden felnőttől és önmagunktól is. 
(Arról, ugye, már mindannyian 

olvastatok a Kisdobosok zsebkönyvében, 
hogy 1979. miért a gyermekek éve?) 
Itthon, Magyarországon és baráti 
szomszédainkban azt várjuk 

a mi világunk felnőttjeitől, 

hogy adjanak nekünk még több 
lehetőséget, és segítsenek 

kötelességeink teljesítésében. 

Szeretnénk tudásunkat, ügyességünket, 
erőnket képességeinkhez igazítani, 
méghozzá jókedvvel. 

Azokban az országokban pedig, 
amelyekben még az éhség az úr, 

vagy más igazságtalanság állít akadályt 

a gyerekek szabad emberré cseperedése elé, 
a felnőttek csikarják ki a gyermekek jogait. 
Ha szándékaink ezután mindig 

tiszták lesznek, mint a napos reggel, 
elhatározásaink pedig kemények, 

mint a legcsikorgóbb hideg, 

meglátjátok, 1979. Őkegyelme is 

megteszi a magáét. 


Máris Mária őrsvezető-helyettes 


Erre kakas, erre tyúk, 
erre van a gyalogút. 
Taréja, taréja, 

ugorj a fazékba 
zsupsz ! 


Az én tyúkom megbódult, 
a fazékba belébújt, a 
Ő én édes tyúkocskám, 
tyúkocskám, 

te leszel a vacsorám. 

Kiszámoló  KLovazoltató 


Etyem-petyem-potyom Có, föl lovam, Babujja, babácska, 
mosogató rongyom, có föl, esti csillag ragyog, 
mért nem voltál itthon? dó föl Barassóba. aludj már, aludj már, 
Kaptál volna húst. Hús, kenyér olcsó, én is álmos vagyok. 
Én egy kicsit kaptam, bort is ingyen adnak, 


Álmodjál, álmodjál, 
hófehér kötőről, 
lila-fehér szoknyáról, 
piros cipellőről. 


tarisznyába raktam, minden kecske ugrására, 
mire hazaértem, egy-egy sajtot adnak! 
mind elpotyogtattam. 


Tündér öltöztessen, 
angyal simogasson, 
liliom öleljen, 
csillag csókolgasson. 


Gyűjtötték 
a Zalaegerszegi 
József Attila 
Városi Könyvtár 
dolgozói 


Aranyos pillangó , 
kocsija rengessen, 
dalos kis pintyőke, 
körüled repdessen. 


a 


Csip-csip Kiszámoló 


Csip, csip, csiböricske, - Hej, cibő, cibőricske, 
mág, mág, mágéricske, magam, magam, mágolicska, 


fekete kutya, ne tüdő, lakatom kulcsa, 
vékony vászon lepedő, bőr papucsa, 

az urak papucsa, ez a szarka tánca, 
lakodalom kulcsa, du, deci, ici, náci, 


elszállott a csóka! göccs! 


a 991 PERT ad Ant MEDORE VASON 


Janikovszky Éva 


feli tortája 


— Hadd meséljek ma én! — kérte Zoli. — Tegnap 
születésnapom volt és annyit, de annyit nevettünk! 

— Vendégség volt nálatok? — kérdezte Jutka. 

— Nem, dehogy — rázta a fejét Zoli. — Hiszen nem 
tegnap tartottuk a születésnapomat. 

— Nem azt mondtad, hogy tegnap volt a születés- 
napod? — értetlenkedett Ági. 

— Éppen ezt akarom elmesélni nektek elejétől végig 
— nevetett Zoli —, de ne szakítsatok félbe, még akkor 
sem, ha kicsit bonyolult, mert higgyétek el, igazából 
még bonyolultabb volt! 

Zoli hozzáfogott születésnapja történetéhez, úgy, hogy 
közben csak háromszor vett lélegzetet. 

— Tegnap volt a születésnapom, de nem tegnap akar- 
tuk megünnepelni, mert nagymamám elutazott. Nálunk 
az úgy van, hogy mindent nagymama intéz, különösen 
a születésnapokat meg egyéb ünnepeket. Nagymama 
minden születésnapra megsüti az éljen-tortát, ami azért 
éljen, mert akkor köszöntjük fel az ünnepeltet, amikor 
meggyújtja rajta a gyertyákat. Egyébként nagyon jó 
csokitorta. 

Az történt, hogy nagymama kapott egy kéthetes 
gyógyfürdő beutalót Hévízre, amit már régóta várt. 
Hévíznek meg különösen örült, mert ott lakik a legjobb 
barátnője, Panni néni, akivel együtt járt iskolába. Nagy- 
ban készült az útra, amikor egyszercsak eszébe jutott, 
hogy mégsem megy el, mert nekem éppen a második 
hét elején lesz a születésnapom, és ő itthon akar lenni 
a legkisebbik unokája 10. születésnapján. De anyukám 
meg apukám addig veszekedett vele, hogy csak nem 
fogja visszaadni egy születésnap miatt a beutalót, amíg 
végre abban maradtak, hogy elhalasztjuk a születés- 
napomat. Csak akkor fogjuk megünnepelni, amikor már 
nagymamám is itthon lesz. 


Zoli itt vett először lélegzetet, aztán folytatta : 

— Tegnap reggel, az igazi születésnapomon, amit ugye 
elhalasztottunk, anyu meg apu megpuszilt, és egészen 
halkan csak annyit mondott: , Boldog születésnapot!" 
Biztosan azért mondták halkan, nehogy nagymama meg- 
hallja Hévízen, hogy megszegik az ígéretüket. Hangosan 
pedig azt mondták: az ajándékot majd akkor kapom 
meg, amikor megünnepeljük a születésnapom. Nekem 
olyan furcsa érzésem volt tegnap egész nap, mert az 
ember, ugye, a születésnapján valahogy másképp érzi 
magát, mint máskor? Különösen a tizediken, de most 

nem akartam úgy érezni, hogy születésnapom van, mert 
ugye, megállapodtunk, az később lesz. Közben arra 
gondoltam, hátha akkor, amikor megünnepeljük, már 
nem fogok semmi különöset érezni. Ezért én úgy ma- 
gamban, mégiscsak tegnap tartottam a születésnapo- 
mat. 


Úgy látszik, nemcsak én éreztem így, hanem anyukám 
és apukám is. Mert apu este beállított egy nagy doboz- 
zal, amit a cukrászdából hozott. Letette az asztalra. 
Anyu azt mondta, ez csak egy egészen kis meglepetés, 
csak a doboz nagy, de mivel igazából ma volna a szüle- 
tésnapom, ő rendelt egy tortát a cukrászdában. Ez per- 
sze nem éljen-torta, de mégis valami. Gondoltam, igazán 
szép anyuéktól, és egészen meg voltam hatva, amíg le- 
szedtem a spárgát meg a papírt a dobozról. Anyu, apu 
és Zsófi meghatottan várta, hogy felemeljem a doboz 
tetejét. Fel is emeltem. Egy szép, díszes torta volt benne, 
és az volt ráírva rózsaszín betűkkel, hogy Minkának 
szeretettel, és alatta fehér cukorszámokkal: 75. Láttátok 
volna anyut és aput, ahogy egymásra néztek! Milyen 
tortát hoztál el? — kérdezte anyu. Amit ideadtak — 
mentegetődzött apu. Mi meg közben Zsófival dőltünk 
a nevetéstől, mert Zsófi kiszámította, ha én 75 éves 
vagyok, akkor ő 81, apu és anyu is kiszámította, hogy 
hűha, akkor ők hány évesek, és már mindenki nevetett, 
amikor anyukámnak egyszercsak az eszébe jutott, hogy 
ha mi megkaptuk a 75 éves Minka néni tortáját, akkor 
valószínűleg Minka néni kapta meg az enyémet. Arra 
pedig azt íratta anyukám, hogy Kismedvénknek, csak 
úgy, mert engem otthon Kismedvének hívnak, a , csak 
úgy" pedig azt jelentette, hogy ez nem az éljen-torta, 
mert nekem ma nincs is születésnapom, és az egész nem 
számít, — de azért mégis számít. 

Az Ezeregy őrs nevetett, közben Zoli megint léleg- 
zetet vett. 

— Akkor Minka néni lett a Kismedve! — kiáltott 


közbe Marci. — Képzelem, mit szólt! 
— Anyukám is éppen ezt képzelte el — folytatta 
Zoli. — Kiragadta a kezemből a tortát, visszatette a 


dobozba, és rohantunk mind a négyen a cukrászdába, 
mert már fél hét volt, és csak hétig van nyitva. Szeren- 
csére még ott találtuk a lányt, aki a tortát adta apunak. 
Megmutattuk, hogy ez egy másik torta, a lány meg 
mondta, hogy elnézést kér, de nem tudják már vissza- 
cserélni, mert összesen két rendelt torta volt. A másikat 


is elvitték már. Egyébként ugyanannyiba került. Anyu 
mérges lett, hogy itt nem a pénzről van szó, hanem arról, 
hogy Minka néni azt hiheti, valaki rossz viccet csinált 
vele. Ezt nem lehet annyiban hagyni. A lány csak vono- 
gatta a vállát, hogy ők már zárnak, nem tudják senkivel 
se elküldeni, de a címet szívesen kikeresi, vigyük el mi 
a Minka-néni-tortát, ha akarjuk. Akartuk. Szerencsére 
Minka néni csak három busz-megállóra lakott. Anyu- 
kám csöngetett be hozzá, mi a lépcsőházban vártuk, mi 
lesz. Minka néni azt hitte, anyut a cukrászdából küldték 
a tortával, és nagyon mentegetődzött, hogy jaj, ked- 
vesem, a vendégek már elfogyasztották a medvés tortát, 
azt már nem tudom visszaadni, vigye csak el annak a 


kismedvének, hiszen a mackók úgyse tudnak olvasni. 
Képzelhetitek, mi már Zsófival majd megpukkadtunk 
a nevetéstől. Anyu azt mondta, elnézést kér a cseréért 
és a tortát itt hagyja, mert ez az ünnepeltet illeti, és 
ő is boldog születésnapot kíván. Minka néni hívta, 
jöjjön be, kedves, de anyu mondta, köszöni, őt várja 
a családja. Persze azt nem mondta, hogy itt a lépcső- 
házban. De a tortát otthagyta. Azért, ugye a Kismedve 
is kap egy tortát? — szólt utána Minka néni, és anyu 
megnyugtatta, hogy persze. 

Egészen hazáig nevettünk, és örültünk, hogy Minka 


néni megkapta a tortáját. Nekem csak otthon, a lépcső- 
házban jutott eszembe, hogy a Kismedve mégsem kap 
tortát, mert hiába volt két torta, ha egyikből sem ma- 
radt egy szelet sem. 

De tévedtem. A lakásajtó nem volt kulcsra zárva. 
Bent égett a villany. Apu morgott, hogy ő biztosan 
bezárta, és a villanyt is eloltotta. Igaza is volt, mert az 
ajtó azért volt nyitva, és a villany azért égett, mert a 
lakásban volt valaki. Mit gondoltok, ki volt odabent? 

Az Ezeregy őrs lelkesen találgatott: 

— Minka néni! 

— A lány a cukrászdából! 

— Betörő! 

Kiss István rajza 


— Csudát! — nevetett Zoli. — Hát a nagymama, 
meg Panni néni! Ott ültek az asztal mellett és teáztak. 
Az asztalon meg ott volt az éljen-torta, tíz gyertyával! 
Nagymama azt mondta, úgy gondolták Panni nénivel, 
hogy mégiscsak ma van a születésnapom, és megsütötték 
a tortát Hévízen. Elhozták, hogy felköszöntsenek. Majd 
holnap visszautaznak, végülis van elég félárú nyugdíjas 
vonatjegyük. 

Nagymama meggyújtotta a tíz gyertyát. Mindenki 
kiabált, hogy éljen, éljen! És nagymamának adtam az 
első szeletet a tortából, amit én vágtam fel. 


Szép nyaram volt tavaly nyáron: 


Sikerült egy jót kószálnom. 


Nem Pesten és nem Budán, 
mentem az orrom után! 


Vállamon egy rojtos bakó, 
benne bőven útravaló : 


Hamuba sült pogácsa, 
öregapám bicskája. 

Hogy megétkeztem Gyulára, 
bekukkantottam a várba. 


Gyalultam is keveset, 
így aztán lett kereset. 


Etkel Ferenc fája alatt, 
hogy izlett a finom falat! 


Három veréb csiripelt 
fönn a fán és irigyelt, 


mert nem volt kosztom akármi: 


Paprikás gyulai szalámi. 


Jól megjártam Sarkadon: 
Hólyag nőtt a sarkamon! 


Békéscsabán tudakoltam: 
Áchim András szobra hol van? 


S azt is lestem Békésben, 
él-e még itt békétlen? 


Zuhé szakadt tám Maksátban, 
caplattam a nagy sátban. . . 


Ottlakán is ott laktam 
fél napot egy hónapban. 


Tarhoson egy jó komámmal 
úgy belaktunk tarhonyával: 


Nehéz lettem, mint a szák. 
Nem is indultam tovább 


csak másnap, úgy früstök után. 
(Jött velem hű pulikutyám.) 


Átballagtam Dobozra, 
potoszkálva, kocogva, 


a helybéli lakosságnak 
terveztem egy dobozgyátat. 


Aztán jártam Ludadon! 
Itt se gyötört unalom: 


A. hajdani gróf bittokán 
itt volt traktoros az apám. 


S mennyi ludat láttam ott! 
Száz vén gúnár gágogott. 


A gerlai zöld erdőben 
gerle turbékolt fölöttem. 
Nagyszénási pajtában 
Illatos szénán háltam. 


Eleken ettem sok epret, : 
Meggyesegyházán meg meggyet. 


Dinnyeföldön, Csorváson 
csőszkunyhó volt szállásom. 


S hogy kopácsolt Nagykopáncson 
Doktor Hatkály egy faágon! 


A bodzási határban 
bodzapuskát csináltam. 


Rossz emlékem Körtöstarcsa: 
Elvitte horgom egy hatcsa. 


Futcsa falu Kevermes: 
Itt mindenki szerelmes. 


Méhketéken hótrtát jártam, 
csárdást a muronyi bálban. 


Rosszerdei Kis-körösben 
(nagy hőség volt!) jót fürödtem. 


Gyomán gyomot irtottam, 
Gerendáson faragtam. 


Vida Győző rajzai 


Katdoskúton olyan vizet 
ittam pajtás, el se hiszed: 


Egy-két kottyot lenyeltem, 
s katdoskodó srác lettem! 


Szatvasra is elvetődtem, 
füvészkettésznek szegődtem. 


Tótkomlósta komlóétt, 
Kamutra meg pamutétrtt 


siettem, majd Szeghalomra; 
mennyi szög volt ott halomba?! 


A vésztői nagy vásátban 
zöld fémpikulát találtam. 


Kiptóbáltam azonnal, 
szólt a nóta, szállt a dal! 


. . .Mikot utam befejeztem, 
megpihentem, hol születtem. 


Buboskemencés szoba 
lett a vándor otthona. 


Szalmazsákos, dunnás ágyon 
töprengtem a krónikámon. 


Lejegyeztem és kifőztem 
a békési DÜBOGÖ-ben. 


e B 
Virág: 
e P-d 22 
idéző 
Virág, virág 
kis virág, 
gyere ide énhozzám! 
Hogyha nem jössz 
énhozzám, 
megszakad 
a szívem ám! 
ROZGONYI MIKLÓS 1. oszt. 
2500 Esztergom, 


Tanítóképző Főiskola 
Gyakorló iskolája 


Kati beteg 


Kati lázas, sír, zokog, 

sápadt az arca 

s a könnye potyog. 

Fáj a torka ó, nagyon. 

— Fájni tovább nem hagyom! — 
Beveszi a gyógyszereket, 
másnap Kati vígan nevet. 


KISS ERIKA 4. oszt. 
8452 Halimba, Akácfa u. 4. 


hel 


Wimdenkivel 
tudatom 


Mindenkivel örömmel tudatom: 
kistestvérem született 
egy hűvös, novemberi hajnalon. 


Igazi kisfiú, 

neve Péter, 

hossza negyvenkilenc 
centiméter. 


Ha jóllakik, mint a bunda, alszik, 
de ha kordul gyomra, 
felveri a házat, úgy oázik. 


Esztendőre 
egykettőre 
nagy fiú lesz 
őbelőle. 


Együtt megyünk a virágos rétre, 
s a piros pöttyös labdát 
felrugdossuk majd a magas égbe. 


KISZEL ISTVÁN 4/b oszt. 
2700 Cegléd III. Kossuth u. 40/A 11. ép. 


En 

Hogy én milyen vagyok? 
Aki látott, tudja, 

De aki még nem látott, 
Annak mondom újra: 


Szemem zöld, de kéknek mondják, 
Hajam rövid, szőke. 

Magas vagyok, jó tanuló, 

Járok , hegedűre". 


SUGÁR JUDIT 4. oszt. 
8600 Siófok, Fő u. 47—53 I. 7. 


Birkás Ákos raj 


Za 


Palotás-rádió, Budapest 


Írta és rajzolta Marék Veronika 


Hol volt, hol nem volt, volt egy- 
szer egy kislány, akinek kivették a 
manduláját. Sok-sok gyereknek vet- 
ték már ki a manduláját, ebben nincs 
semmi különös. De Palotás Mónika 
életében először volt kórházban, elő- 
ször volt távol a családtól. 

Apu is izgult, anyu is izgult. De 
Marci volt a legizgatottabb, Mónika 
testvére. Nyugtalanul járkált a la- 
kásban. Mónika nélkül olyan nagy 
volt a csend, olyan nagy volt a rend! 
Mit csinál vajon? Jókedvű? Vagy 
sírdogál? 

Marci az ágyára hasalt. Maga 
mellé tette Mónika mackóját, és be- 
kapcsolta a kisrádiót. Zenét keresett, 
valami megnyugtató, jó zenét. 

A rádióban a világ minden nyel- 
vén hadartak, suttogtak, kiabáltak, 


TRE SRETETT, 3 tni 


a világ minden hangszere dobogott, 
lüktetett, nyávogott, nyafogott. Egy- 
szercsak halk hangra bukkant a Zaj- 
ban. Azt mondta : 


— Palotás-rádió, Budapest. 


Marci nem hitt a fülének, gyorsan 
megdörzsölte mind a kettőt. Ám a 
hangocska szilárdan megismételte : 

— Palotás-rádió, Budapest. A pon- 
tos idő tizennégy óra. Híreket mon- 
dunk. Palotás Mónika túl van a mű- 
téten, fekszik az ágyban. Kicsit lá- 
zas. Hangulata rossz: szomorú és 
nyugtalan, mert otthon felejtette a 
foltoshasú mackót, akivel aludni szo- 
kott. Ezzel híreink végére értünk, 
zenét közvetítünk. 

Marci tátott szájjal hallgatta a ti- 
tokzatos adót. Csak a zene szólt 
tovább, a hangocska többet nem je- 
lentkezett. 

Edesanyja nyitott be az ajtón. 

— Marcikám, szaladok a kórház- 
ba Mónihoz. Mit üzensz neki? 

— Ezt ni! — mondta Marci, és 


a foltoshasú mackót beültette anyu 
szatyrába. 


Anyu este kipirulva, fáradtan ér- 
kezett haza. 


— Marci, okos voltál! Tudod, mi 
volt Mónika első kérdése? Az, hogy 
, Hol a macim?" Honnan találtad 
ki, hogy éppen ez kellett neki? 


— Sejtettem — felelte Marci, és 
szaladt a rádióhoz. De a Palotás-adó 
csak másnap két órakor jelentkezett 
újra, akkor, amikor megint Móniká- 
ra gondolt. 

— Kedves hallgatónk, híreket 
mondunk. Palotás Mónika üldögél 
az ágyban, jobban érzi magát. Hő- 
emelkedése van. Sokat játszott a fol- 
toshasú mackóval. Most a szomszéd 
kislányt figyeli, aki hóembereket 
rajzol. 

Marci hamar előkereste a színes- 


ceruzás dobozt meg a rajzfüzetet, és 
beküldte Mónikának. 


Harmadnap két órakor újra hal- 
lotta az adást: 

— Palotás-rádió, Budapest. Ked- 
ves hallgatónk, örömhírt mondunk. 
Mónika láztalan. Telerajzolta a rajz- 
füzetet — és holnap délelőtt haza- 
mehet. Ezzel adásunk véget ért. 


Marci örömében körbeugrálta a 


lakást, épp úgy, ahogy Mónika 
szokta. 

Másnap, amikor Mónika kicsit sá- 
padtan, de egészségesen hazaérke- 
zett, mindjárt azt kérdezte: 

— Honnan tudtad? 

— Mit? — kérdezte Marci. 

— A foltoshasú mackót! Meg a 
színeseket! Honnan tudtad? 

— Megmutatom, figyelj! — felelte 
Marci. Odakuporodtak ketten az 
ágyra és bekapcsolta a rádiót. 

A világ minden nyelvén hadartak, 
suttogtak, kiabáltak. A világ minden 
hangszere dobogott, lüktetett, nyá- 
vogott, nyafogott — de hiába volt 
két óra, a Palotás-adó nem szólalt 
meg. 

Marci eltűnődött. 

— Biztosan azért nem szól, mert 
nincs rá szükség, hiszen itt vagy. 
Ha szükség lesz rá, újra szólni fog. 

Mónika gyanakodva nézett rá. 

— Marci! Tényleg szólt, vagy csak 
kitaláltad? 

— Az is lehet. . . — 


Mónika elszontyolodott, sírós lett 
a hangja is: 

— Úgy szerettem volna hallani! 

— Tudod, mit? — ugrott fel Mar- 
ci. — Játsszunk Palotás-rádiót! Kap- 
csolj be, és én híreket mondok ne- 
ked. Jó? 

— Jó! — felelte Mónika. Lábujj- 
hegyre állt, mutatóujjával óvatosan 
megnyomta Marci orrát. 

És akkor megszólalt a halk hang. 


— Palotás-rádió, Budapest. Ked- 
ves hallgatónk, híreket mondunk. 
Mónika meggyógyult, hazajött a 
kórházból. Anyu palacsintát süt, apu 
bevásárol. És holnap óriási hóem- 
berépítő versenyt rendezünk az ud- 
varon — ha lesz hó. . . 


; . Átölelném a földtekét, 
8.11 meghozták a kisöcsikét. 
1 Kór-ház-ból. 

i Mint a macska 
nyi-vá-kol. 


i Fogasincsen pólyásbaba, 
it a mégis ő a törökpasa. 
Gt Szol-gál-juk. 
Éjjel-nappal 
Pó-lyáz-zuk. 


Szentem-bentem testvérmásam, 
te leszel a játszótársam. 


fád IKKiskun Farkas László 


Felcseperedsz 


nem-so-ká. Almo a ól 


— Mit álmodtál, apu, tegnap 
ott messzire tőlem? 

— Rólad éppen, kicsi lányom, 
hozzád elvetődtem. 


— § mit álmodtál, rólam, apu, 
ott a messzeségben? 

— Azt álmodtam, te is álmodsz, 
s rólam álmodsz éppen. 


— § mit álmodtam rólad, apu? 
— Éppen azt álmodtad, 
hogy ott, tőled messze-messze 
álmodom terólad. 


Görög Júlia rajza 


Nagy, hatalmas tél szakadt az erdős-völgyes 
Mátrára. Az utak csaknem járhatatlanok vol- 
tak. Komor, szürkésfehér hóföllegek borítot- 
ták a magos csúcsokat. A hó napokon át 
megszakítás nélkül esett, és teljesen elzárta 
a hegység tetején meglapuló kicsiny falvakat, 
a Hutákat. Bizony csaknem megállott bennük 
az élet. Még a szénégetők is hazatértek pa- 
rányi házaikba. 

Ebben a dermesztő téli nyugalomban, egy 
csikorgó reggelen, amikor még mindenki az 
igazak álmát aludta, váratlan dobszó verte 
fel a kicsiny Ötházhuta nevű falucska csend- 
jét. (Ma Mátraszentimrének nevezik.) 

— Közhírré tétetik! — hangzott a kisbíró 
éles hangja. — Tudatjuk a falu népével, hogy 
holnap korán reggel minden javakorbeli férfi 
menjen a hasznosi völgybe! Melegruhát, bo- 
tot, baltát, élelmet vigyen magával, mert haj- 
tás lesz! 

A gyöngyösi főszolgabíró úr megbízásából 
doboltatta: Márton Gábor főerdész. 

— Tra-ta, ta, tam, tam! — verte meg végül 
a kisbíró a dobot, jelezvén, hogy befejezte a 
hirdetést. 

Az éles hangra többen kidugták a fejüket, 
ki az ablakon, ki az ajtón. 

Es alighogy befejeződött a dobszó, máris 
kelepelni kezdtek az asszonyi népek, ki szlo- 
vákul, ki magyarul. 

— Hogy az én istenem akárhová tegye az 
urakat, hát még ilyen kegyetlen időben se 
hagyják békén a szegény embert! Ugyis eleget 
fagyoskodnak, mikor az Almássy grófnak ége- 
tik a szenet! 

Ám hiába beszéltek, méltatlankodtak az 
asszonyok, a parancs, az parancs. Tudták ezt 
jól a hutai falvakban lakó szlovák szénégetők, 
de a hasznosi és a környékbeli magyar pa- 
rasztemberek is. 

Ott voltak hát másnap reggel a hosszú, 
mély és a tél tündéri szépségével ékesített 
hasznosi völgyben. 

Pásztó irányából pompás, csilingelő száno- 
kon megérkeztek aztán a gyöngyösi — vagy 
ahogy akkor nevezték : a Mátra-járás — urai 
is, élükön a kövér, szálfamagas főszolgabíróval. 


Kalandos törtémet 


Írta Balogh Béni 


Márton Gábor főerdész úr hamarosan je- 
lentette, hogy az előírt hét falu férfilakossága 
itt van, és megkezdődhet a hajtóvadászat. 

Meg is kezdődött! 

Nemsokára ijedt őzikék, hatalmas agancsú 
szarvasok menekültek kifelé a hajtók által 
egyre szorosabbra fogott gyűrűből. Ropogtak 
a puskák, kiáltoztak a hajtók, és szó ami szó, 
alkonyatra már nagy tömegű elejtett vad pi- 
ros vére festette meg a mátrai havat. 

— De a vén vadkan még hiányzik! — jelen- 
tette ki elégedetlenül a főszolgabíró. — Nem 
látta főerdész úr, hogy merre mászkál mos- 
tanában? 

— Sajnos nem, nagyságos uram — hang- 
zott a válasz. 

Hanem ekkor előlépett egy Szőke János 
nevezetű oroszi gazdaember, akinek Otház- 
huta szomszédságában, a Bagolyirtáson lege- 
lője és egy kis kalyibája volt. 

— Én láttam a múlt héten a nagy vad- 
körtefám alatt. Ugyancsak túrta a havat, oszt 
kereste az ivett vadkörtvét. 

— Akkor odamegyünk, de csak a hutai 
emberekkel. Meglepjük a vadkant. 

Így történt aztán, hogy amikor a hasznosi 
szekeresek elvitték Gyöngyösre a vadakat, a 
főszolgabíró úr és legközelebbi kísérete a hu- 
tai szénégetők által tisztes távolból kísérve, 
megindult Bagolyirtás felé. 

Mondanom sem kell, hogy öreg este lett, 
mire az elhízott urak szuszogva odaértek. 

Ám a főszolgabíró makacsa ember volt, 
és a hutai szénégetőkkel meghajtatta a Ba- 
golyirtást. Hiába mondotta neki a főerdész, 
hogy jobb lenne hajnalban. 

Nem is lett a hajtásnak semmi eredménye, 
a vén ravasz vadkan nem került puskavégre! 

— Hanem most már hol lesz a szállá- 
sunk? — fordult a főszolgabíró a főerdészhez. 

— A galyavölgyi vadászház nem messze 
van ide, instállom — felelte a kérdezett. — 
Ott lenyugodhatnak a nagyságos úrék. 

—- Az bizony nagyon jó lesz. Csak az a baj, 
hogy erősen megszomjaztam. Jó lenne egy kis 
csípős pálinka. 

— Az is került nagyságos főszolgabíró úr. 

Itt a szomszédos Ötházhutában van a szép 
Gubola Kata csárdája. Menjünk oda. 

A főszolgabíró úr menten elfogadta a fő- 
erdész ajánlatát, és az úri vadásztársaság meg 
sem állt a falu közepén levő, alacsony meny- 
nyezetű csárdáig. Az egyetlen ivószobában 
Zaj, pipafüst és erős pálinkaszag terjengett. 
A főszolgabíró úr bizony félrehúzta a száját, 
mert nem volt ilyesmihez szokva. 

— Még hely sincs, ahová leülhetnénk — 
fanyalgott. 

— Majd lesz mindjárt főszolgabíró uram — 
szólott hízelkedve az egyik szolgabíró. — Hej, 
emberek! — fordult a jelenlevő vendégek- 
hez — azonnal hagyják el a csárdát, a fő- 
szolgabíró úrnak hely kell! 

Fojtott morgás, méltatlankodás volt reá a 
felelet. 

A gyávábbja természetesen felállt, és máris 
szedelőzködni kezdett. De ekkor a kármentő 
közeléből, az egyik kecskelábú asztaltól fel- 
állt egy középtermetű szénégető, s harsány 
magyar szóval kiáltotta : 

— Egy tapodtat se emberek! Egész nap 
áztunk-fáztunk, míg a főszolgabíró úrnak haj- 
tottunk! Mi is megérdemlünk egy-két pohár 
pályinkát! 

— Igaz, igaz — hallatszott rá innen is, on- 
nan is a válasz. 

— No de emberek, ne okvetetlenkedje- 
nek — próbált egyezkedni a főerdész. 

A középtermetű azonban nem tágított, sőt 
egyszer csak furcsa vezényszót kiáltott: 

— Emberek! Puskát elő ! 

Es ekkor az urak és a jelenlevő hajtók nem 
kis csodálkozására, legalább tizenkét férfi szű- 
re alól került elő a rövidcsövű. 

— Ki vagy te, mocskos paraszt? — hördült 
fel dühösen a főszolgabíró. 

— Vidróczki Marci a becsületes nevem! — 
hangzott a rövid válasz. 

— Vidróczki, Vidróczki a híres szegényle- 
gény — ámuldoztak a jelenlevők, és a kis 
ivószobában furcsa, feszült csend állott be. 

A hetyke urak arcára egykettőre kiült az 
ijedtség. 

— Most pedig adja ide a főszolgabíró úr 
a vadászkalapját — törte meg a csendet Vid- 
róczki kemény parancsszava. 

A kövér, magas uraság szó nélkül és resz- 
kető kézzel nyújtotta át a betyárnak a fej- 
fedőjét. 

Majd kisvártatva megint csak Vidróczki 
szólott: 

— No, uraim, most pedig elő a bankókat! 

Herpai Zoltán rajza 


Méghozzá ide, gyorsan a főszolgabíró úr ka- 
lapjába! 

A jelenlevő uraságok — lehettek tán tízen 
is — bizony nem mertek ellenkezni. Keserves, 
savanyú ábrázattal bár, de előhalászták zse- 
beikből a pénzüket. Hamarosan többszáz fo- 
rint gyűlt össze a főszolgabíró úr kalap- 
jába. 

— No, evvel megvónánk —. jelentette ki 
elégedetten a betyárvezér. — Hanem te szép 
Gubola Kata, gyere csak elő! 

Szőke, igen takaros teremtés, a csárdás 
uram lánya lépett elő a kármentő mögül. 

Megint csak Marci beszélt. 

— Van-e neked egy fazék aludttejed? 

— Már hogyne lenne, hiszen három tehén 
áll az istállónkban! Mindennap fejek — pat- 
togta a helyre fehérnép. 

— Ha így van, nagyon jól van — helyeselt 
Vidróczki. — Hozz hát édes lelkem egy fa- 
zékkal az uraknak! Ne mondják, hogy sem- 
mivel se vendégelted meg őket! 

Ne is mondjam, hogy micsoda nevetés tört 
ki a hutaiak soraiban! Aztán a szép Gubola 
Kata úgy cselekedett, ahogy Marci megpa- 
rancsolta. A járási urak pedig nem tehettek 
mást, mint dideregve bár, de kikanalazták a 
jéghideg aludttejet. 

— Most pedig mehetnek kendtek isten hí- 
rivel — adta ki az utasítást a betyár. 

A felsült urak reszketve és lógó orral tá- 
voztak a szép Gubola Kata csárdájából. 

Nagy éljenzést csaptak erre a hutai sze- 
gényemberek! Pedig a java még ezután követ- 
kezett! 

— Hallják, emberek! Ki vót maguk közül 
hajtani? — kérdezte hirtelen Marci. 

— Én is, én is — hallatszott innen is, on- 
nan is. 

— No, akkor sorakozó! — hangzott a ve- 
zényszó. 

Erre a hajtók szép, egyenes sorban, felál- 
lottak, majd Vidróczki a főszolgabíró úr ka- 
lapjából kiosztotta nekik a napszámbért. 

Bizony megmaradt még egy jó párszáz fo- 
rint. De reggelre az is elfogyott. Igaz, hogy 
a szilvórium is. Mert Vidróczki késő reggelig 
mulatott a hutai szegény szénégetőkkel, akik 
többízben eldalolták az akkor már Mátra- 
szerte ismert Vidróczki-nótát : 


, A Vidróczki híres nyája 
Csörög-morog a Mátrába. 
Csörög-morog a Mátrába, 
Mert Vidróczkit nem találja." 

nemzetközi 
kezes-lábas 
és más . 
köznapi 
dolgo 


Írta Józsa Teréz 


— Mi vagyok én? Takarító vállalat? Üzemi konyha? 
Patyolat? — kérdezi Kata Tóth Eszter egyik jelenetében. 
Ez a Kata azért méltatlankodik, mert segítenie kellene, 
de nincs ínyére a dolog. Lusta, rendetlen és még rá- 
tarti is. 

Szegeden, a Rókusi iskolában, ahol most is játsszák 
a jelenetet a negyedikes Petőfi raj kisdobosai, egyetlen 
, Kata" sem akad. Még a fiúk között sem! Akkor miért 
játsszák? Jellemizmosító és illemtani leckék helyett — 
kicsiknek. 

— Jobb, ha az elsősök nevetve tanulják meg tőlünk, 
hogy a kényeskedés, az önzés és a lustaság nem sikk 
a kisdobosok között — mondja Árpádfalvi Edina, a 
jelenet főszereplője. 

— És mi a rosszabb? 

— Ha egymástól tanulják meg, lassan. Mert akkor 
egy darabig néhányan kilógnak a sorból, és akik kilóg- 
nak, azok gyakran szomorúak. 

Mikor a legutóbbi őrsi akadályversenyen a Párducok 
győztek, az Ibolya és a Szorgalom társulatának igazán 
csak egy picit lógott az orra. Elvégre a Párducok is 
hozzájuk, a Petőfi rajhoz tartoznak, s nyolc őrsöt le- 
győzni egynek, ugyebár, mégiscsak rajdicsőség is. Ám a 
Párducok még vigasztalóbb ötlettel rukkoltak ki: 

— Rendezzünk külön számháborút! Csak mi, a raj. 
A fiúk kihívják a lányokat. 

Óriási hurrá harsant, s máris a haditerven törte a fejét 
mindenki. Kutyaharapást szőrivel! 


A Petőfi rajból nem bukott meg senki a múlt tanévben, 
sőt, az egész iskolában sem. Vajon sikerül-e az idén 
ugyanezt elérni? Örömöt szerezne a Szilágyi Erzsébet 
Uttörőcsapatnak és a csapattal szinte együtt élő felnőt- 

teknek. A Petőfi rajnak sok ilyen felnőttje van. Legtöb- 
ben szívesen látják otthonukban az őrsöket egy-egy 
alkalommal. Néhányan meg még az iskolába is hajlandók 
követni csemetéiket a szabadszombatokon. A szabad- 
szombatok a legalkalmasabbak ugyanis az ügyesség- 
bátorság sportjátékok megrendezésére. 

— Ott fut, ugrándozik, szurkol és kiabál mindenki a 
nagy tornacsarnokban. Nevetnek, de senki nem csodál- 
kozik, ha egy brigádvezető, egy ifi, egy tanár vagy 
éppen egy anyuka áll mellette a sorban a rajtnál. 

Üzemlátogatásra is ; gyakran meghívják a szülők a rajt. 
Nemrég Somoskövi Ákos anyukája készített elő egy 
gyári sétát a Szegedi Kender- és Lenszövő Ipari Vál- 
lalatnál. 

— Láttuk a fóliaüzemet és a szövödét. Ebben közön- 
séges vásznakon kívül hálót készítenek. Olyat, amely 
tengeri halászatra is alkalmas. 

A gyármúzeumot éppen zárva találták, ezért Toldi 
István, a Rókusi iskola igazgatója toldotta meg ismere- 
teiket. 

— A háború vége fejé a német megszállók ki akarták 
üríteni a gyárat. A gépeket magukkal vitték volna, az 
épületeket pedig fel akarták robbantani. 

— Úgy tudom, romba is dőlt a gyár — szólt Ákos. 

— Igen, lebombázták, de előbb a munkások a legér- 
tékesebb gépeket titokban leszerelték és a Tiszába süly- 
lyesztették. Ott várták ki a gépek a háború végét. 

— Az igazgató bácsi már élt akkor? — hangzott sut- 
togva a csodálkozás. Rózsa Tiborné rajvezető is meg- 
hallotta. 


— Igen, már élt, sőt, 1946. októberében megszervezte 
Szeged első úttörőcsapatát. 


Az egykori mesék legkisebb királyfiai maguk indultak 
világgá, szerencsét próbálni. A Petőfi raj kis világjárói 
szüleiket is magukkal viszik, és nem annyira a szeren- 
cséjüket keresgélik, inkább csak világot akarnak látni. 
Ismerkedni, barátokat szerezni. Aztán szépen hazatér- 
nek, és elmesélik hol jártak, mit láttak. Ők ugyanis a raj 
kiküldött tudósítói. Tőlük, Simon Tímeától, Nagy Ani- 
tától, Székely Zsolttól, Tóth Andreától s a többi turistá- 
tól tudja a raj, például, hogy Csehszlovákiában és az 
NDK-ban a gyerekek nagyon szeretnek síelni. Megtudta, 
hogy a térképen legközelebbi Jugoszlávia tengerpartja 
milyen sokféle csemegével és látnivalóval ajándékozza 
meg az arra járókat. A raj megtanulta, milyen a román 
népviselet és tudja, milyen úton visz a Barátság-vonat 
a Szovjetunió gyönyörű városába, Odesszába. Azt meg 
még óvodás korukban hallották, hogy Odessza Szeged 
testvérvárosa. Akkor megnyugtatta őket, hogy nemcsak 
nekik és szüleiknek, hanem városuknak is van testvére. 

m azt, hogy a testvér-kapcsolat a városok között ba- 
rátságot, testvéri figyelmet, érdeklődést, segítségnyújtást 
jelent, csak az iskolában tudták meg. És azt is csak 
nemrég, hogy a szegedi és odesszai városlakók valóban 
rokoni szeretettel fogadják a testvérvárosból érkező 
vendéget. 

Amíg a kisdobos-turisták szerte jártak a nagyvilágban, 
magukról is megtudtak egyet-mást. Angolul próbáltak 
beszélgetni a nagyvilág gyerekeivel — mesélték —, mert 
a Petőfi raj egyúttal angol-tagozatos osztály is. A beszél- 
getés akadozott. A nemzetközi , kezes-lábas", a kézzel- 
lábbal való mutogatás bevált volna, de akkor jött az 
újabb bökkenő. 


— Mit adjunk emlékül egy-két órás, legfeljebb néhány 
napos ismeretség után? 


Valami játékot, dalt szerettek volna megtanítani is- 
merőseiknek, barátaiknak. Akkor megtudták, hogy a 
csomagolás izgalmában a dalok, játékok valahogy otthon 
maradtak. Illetve. . . otthon sincsenek. Most együtt ke- 
resik őket más népek játékaival, dalaival. 


A raj szemében a legfontosabb tulajdonságok — amint 
ezt őrseik neve is mutatja — a szerénység, bátorság és 
a szorgalom. Szükségük is van rá, ha meg akarják való- 
sítani mindazt, amit első megbeszélésükön ötletként rö- 
pítettek be a közös ládába. Előbb saját jelvénytervet 
készítettek, A mi világunkért címmel. Aztán elkezdték 
gyűjteni a hulladékot. Papírt, vasat, textilt, mindent, 
amiért csak pénzt ad a MÉH. Mert a pénzt az UNICEF 
— nemzetközi gyermek-szolidaritási alap — számlájára 
szánják a rászorultaknak. 


Még szünidőben sem lógatják a lábukat. Sokan tagjai 
" Balázs Béla Úttörőházban működő TAT-nak, a Tízen 


Aluliak Társaságának. A TAT kiváló találmány. Újabb 
lehetőség játékra, ismerkedésre, barátkozásra, ha nem is 
nemzetközi méretekben. 


A Rókusi Általános Iskola kisdobosai sokat beszél- 
getnek rajvezetőikkel. Tőlük tudják, hogy olyan népes, 
gazdaságilag elmaradott országok is akadnak, amelyek- 
ben a gyerekek nem csupán a közösség melegét nélkü- 
lözik ; nem lakhatnak jól naponta, nem járhatnak iskolá- 
ba, nincs hol aludniuk, nem élhetnek békében. 


Ez az év a gyermekeké. Hivatalosan is a Gyermekek 
Nemzetközi Éve. Most vegye szemügyre környezetét és 
ifjú kortársait felnőtt és gyerek! Tanácsos mindenkinek 
akkora körben vizsgálódnia, amekkorát áttekinthet, és 
csak olyasmire vállalkoznia, amit meg is tehet. 


Egyszer verseket adnak elő maguk készítette bábok- 
kal, másszor robotokat építenek tésztás dobozokból. 
Mikor mihez van kedvük. A névnapokat és születés- 
napokat számon tartják, a TAT-ból távozókat pedig 
úttörőnyakkendővel és igazi könnyekkel búcsúztat- 
ják. 

Az úttörőház, egyébként, régen az Úttörő téren volt, 
a Kisdobos utca és Kisdobos eszpresszó közelében. 
Az utca, a presszó meg a tér ma is megvan, csak a Ház 
költözött át a Tisza-partra, a szép Hungária szálló 
szomszédságába. Ha kinézünk az ablakon, a folyóra 
látunk. Olykor eszünkbe jut, hogy erre eveztek az 1930- 
as évek ifjúkommunistái is, amikor titkos találkozóikra 
tartottak a Tisza— Maros szögébe. 


Az Ibolya őrs csatakiáltása így hangzik: 
Az ibolya szerény virág, 
ez a világ gyermek-világ. 

Jó hallani, hogy néhány gyerek úgy érzi, nálunk a 
világ a gyermekeké. Cselekedni viszont kötelesség, hogy 
egészen és másutt is az legyen. 


A metszeteket 
Széll Eszter és Balázs Éva, 
az úttörőház rajzszakkörének 
kisdobosai készítették 


15 


Dobra verjük 


ÚJÉVI DAL 
(eng a ilag, 


mint a aengo; 


tt van mar az 


Va ; la 
Der fogadja, 


ratak patja. 


A BAM vidéki úttörőtábor. A szovjet Bajkálm—Amúr Magisztrál (vasút- 
vonal) építkezésének hatalmas vállalkozása közben a BAM fővárosa, Tinda 
közelében festői környezetben elkészült az első BAM vidéki úttörőtábor. 
Hétezer iskolás korú gyerek tekinti otthonának a nemrég még megközelít- 
hetetlen, szeszélyes szibériai tajgát. Az is a tartós berendezkedést jelzi, 
hogy Ugralba, a BAM melléki szibériai falucskába nemrég tizenöt pianínó 
érkezett. A helyi iskola udvarán rakták le a zenetanárok és zenét tanuló kis- 
diákok legnagyobb örömére. A BAM építői jórészt harminc éven aluliak, 
magyarok is akadnak köztük. A BAM gyerekeinek öröme ezért közvetlenül 
a mi örömünk is. 

Újdonság: az Interklub. Egerben, a Hámán Kató Úttörőházban a Gyerme- 
kek Nemzetközi Éve alkalmából megújították a korábbi idegen nyelvű leve- 
lezők szakkörét. Az eszperantóul és oroszul levelezők köréből így alakult ki 
új, érdekes programmal a máris népszerű Interklub. 

Több az eszkimó. Sok az eszkimó, kevés a fóka, hangzik, amikör szűkében 
vagyunk valaminek. Komló új úttörőházában is kevés még a fóka, vagyis a 
go-kart. Éppen csak a go-kart szakkör tagjainak elég. Ugye, mindenki tudja, 
hogy a go-kart magyarul kisautó? Azt azonban már kevesebben, hogy a 
komlói kisdobosoknak és úttörőknek a helyi AKÖV (Autóközlekedési Válla- 
lat) ifjúsági brigádja készítette a kisautókat. Remek, hasznos ajándék, ékes 
(és gördülékeny) bizonyítéka a komlói KISZ-esek és kispajtások élő kapcso- 
latának. 

A két Hári gyerek. Csak így emlegették jó ideig Hári Izabellát és testvérét, 
Balázst, miután kiderült, hogy ők készítették a legötletesebb játékokat, és 
ketten a legügyesebbek a barkácsolásban is. Még azt kell tudnunk róluk, hogy 
mindketten kisdobosok, Nagykanizsán laknak, és a Fabik Károly Uttörőház 
pályázatát nyerték meg. Jó nekik, mert már biztosan kitalálták, milyen jel- 
mezt , barkácsoljanak" maguknak a közelgő farsangi bálra. Sőt, el is tudják 
majd készíteni! 


Ezt játszák a szovjet gyerekek! 

Gorodki hógolyóval 

Az erős telű északi vidékeken természetszerűleg igen sok speciális téli játék 
alakult ki — sível, szánkóval, fakorcsolyával vagy hokiütővel játszhatók —, 
ezekből írunk le most, mutatóba egyet. A játékban négy csapat vesz részt, 
és mindegyik megfelelő számú hógolyót készít elő magának. A csapatok egy 
közös vonalra felsorakoznak. Minden csapat arcvonala előtt nyolc méter 
távolságra egy-egy furnérlemezből készült, ember formájú bábut állítanak. 
A játékvezető jelére újabb össztűz következik, és a leütött bábu minden le- 
döntés után egy méterrel hátrébb kerül. Az a csapat győz, amelyik tizenöt 
össztűz után bábuját a legmesszebb kergette. Egy össztűz alkalmával minden 
tájékos csak egy hógolyót dobhat. A dobóvonalat átlépni tilos, amelyik játé- 
kos ez ellen vét, annak a csapata az illető dobásból kimarad. 


(Lukácsy András: Népek játékai című könyvéből) 

Nodot neki Hozzon eget, 

Marék Veronika munkája 


Postafiók 100 


Nagymamám harmadik osztá- 

lyos füzetébe szépen rajzolt 
betűkkel ezt írta házi feladatként: 
— Új esztendő sok jót hozzon, min- 
den bajtól védjen, óvjon. Ha már 
más jót nem is hozhat, vigye el a régi 
rosszat! 

Újévi köszöntő volt ez. Beírtam 
abba a kis füzetkémbe, melynek azt 
a címet adtam, hogy ÉRDEKESSÉ- 
GEK. Most, amikor általános boldog 
új évet kívánunk egymásnak, aján- 
lom nektek is ezt a gyűjtögetési mó- 
dot. Újságcikket, híreket — mindent 

Széll Eszter linómetszete, Szeged 


begyűjthetünk egy ilyen , érdekes" 
füzetbe! 
Tulajdonképpen ide 
Daróczi Andrea ötödikes pajtás 
(Hajdúböszörmény, Hajdúkerület u. 
8. 4220) levele is. Szülőföldjéről ír, 
a jele tehát: 
7. ZnAzt kérded " KISDOBOS, 
SZG miért Hajdúkerület utca a mi 
utcánk neve? Megkérdeztem, és sok 
érdekeset tudtam meg. 1876-ig Haj- 
dúböszörmény volt a Hajdúság köz- 
pontja. Itt székelt a hajdúk főkapitá- 
nya az úgynevezett Kerületházban. 


kívánkozik " 


Az utolsó főkapitány Sillye Gábor 
volt. A mi utcánk a Kerületház mel- 
lett fekszik, — ezért hívják Hajdú- 
kerület utcának. Iskolánk a Bocskai 
téren van. Vállaltuk, hógy összeszed- 
jük az elszórt papírokat, s hogy tiszta 
legyen lakóhelyünk, mi úttörők és 
kisdobosok nem szemetelünk. Meg- 
lehet, néhány hónap múlva új társa- 
dalmi munkát kell keresnünk?" 

Andrea levelének a végére már 
napsugár jel kéne, — hiszen ez a kis- 
dobos tetteket jelentő titkos jelünk! 
Ugyanez került a következő leve- 
lünkre is: 

Tóth Erika harmadikos kis- 
dobos (3011 Heréd, Rákóczi 
út 20.) ezt írja: 

, Megbeszéltük, hogy ahol és ami- 
kor csak lehet, segítünk az idős em- 
bereknek. Eddig is megtettük, hogy 
segítettünk bevásárolni vagy haza- 
vittük a csomagokat, szatyrokat. Így 
illik, hiszen mi vagyunk a fiatalabbak. 
A jólneveltséghez tartozik ez, meg- 
mondták a tanítóink, és a szüleinktől 
is ezt tanultuk. Jól esik, ha azt mond- 
ják rólunk, hogy készségesek va- 
gyunk és udvariasak. De ez nem tár- 
sadalmi munka, ha alkalmanként va- 
lakivel összetalálkozom, és segítek 
neki valamit. Az igazi munka ott kez- 
dődik, hogy mi vállaltuk, rendberak- 
juk a parkunkat. Itt is megmutattuk, 
hogy ismerjük még a munkában is, 
hogy mi illő, — a nehezebbet a fiúk 
vállalták, vagyis ők gereblyéztek. Mi 
lányok kapáltunk és elvetettük a vi- 
rágmagokat. Van nekem egy hetedi- 
kes nővérem. Nagyon jó barátnője 
Karancsi Zsuzsa. Még sohasem vesz- 
tek össze, mindig mindent megbe- 
szélnek. Az én jóbarátom neve So- 
pinyec Rita. Nagyon jó énnekem, 
mert van egy nagylány testvérem, és 
egy testi-lelki jóbarátnőm!" 

Most pedig figyelem! 

Fontos közlemény következik! 

Filctollat, zsírkrétát, színesceru- 
zát, festéket elő! Rajzolunk és raj- 
zoljunk! Rajzunk címe: A MI VILÁ- 
GUNK. Tehát rajzoljátok le azt, ami 
körülöttetek van: lakásotok, csalá- 
dotokat, házatokat, utcátok, iskolá- 
tok, a napközit, a patronáló üzemet, 
társadalmi munkát és szüleitek mun- 
káját, látogatást üzemben, tsz-ben, — 
vagyis a MI VILÁGUNK-at! A rajz- 
nak adjatok címet. Egyénileg és kö- 
zösen is készíthetitek munkátokat. 
A pályázat egész évben tart! Minden 
hónap utolsó napjáig — tehát most 
január 31-ig — adjátok postára 
munkátokat! Külön titkos jel: a bo- 
rítékra kívülről razjoljatok egy nagy 
piros felkiáltójelet! 


Kisdobos 


Az új esztendőt valószínűleg jó- 
néhány kisebb-nagyobb új babával 
kezdted meg, és bizonyára máris fel- 
merült a , probléma": , Hol fognak 
lakni?" Milyen szerencse, hogy né- 
hány használt dobozból vagy azok 
anyagából szobákat, s a szobák össze- 
kapcsolásával lakást vagy lakásokat 
építhetsz nekik. 

Ha nincs megfelelő nagy dobozod, 
úgy erősebb kartonra rajzold rá egy 


doboz-szoba , hálóját" (1.), amelyet - 


kivágva és karcolás után meghajto- 
gatva (2.) készen van egy helyiség, 
csak ki kell festened a belsejét, vagy 
,tapétával" beragasztanod a falakat 
(3.). A tapéta: papírboltban kapha- 
tó ajándék-csomagolópapír, többféle 
szép mintából válogathatsz. 

A doboz-háló összeerősítése tör- 
ténhet réz iratkapcsokkal (4.), tűző- 
géppel vagy drótdarabkákkal (5.), 
ragasztással (6.). Az 1. ábrán adott 
méretek egy minibabák részére al- 
kalmas szobát eredményeznek, na- 
gyobb babákhoz kétszerezd meg azo- 
kat. Több szobából összekapcsolt 
kisházat látsz a 7. ábrán. Az egészet 
kartoncsík-tetővel (8.) lásd el; s ha 
akarod, orvosságos doboz kéményt is 
ragaszthatsz a tetőre (9.), amelyet 
ugyancsak festhetsz, vagy színes pa- 
pírral boríthatsz be. Csupa karton- 
csíkból is építhetsz lakást, de ez in- 
kább játékállataidnak lesz alkalmas 
(10.). Különféle méretű dobozokból 
bármilyen érdekesebb módon össze- 
állíthatod babaházikódat (11.). 

A helyiségekbe készíts bútorokat 
gyufás- és orvosságos dobozokból 
(12.), játékkockákból, a babákhoz 
illő méretben, s textilanyaggal, szí- 
nespapírral vond be azokat. 


s Ferkai Loránt: Lakást a babáknak. .. 

Rajzolta: Nagyvári László 

Í Írta: Papp László 


Keresztrejtvény 


Vízszintes: 1. Téli játék 8. Megszólítás 9. Helyhatá- 
I! rozó rag 10. Kettős mássalhangzó 11. Téli sport 
14. Eleven 16. Csodálkozás 17. Árnyék fele 19. Hely- 
határozó rag 20. Inni ige többesszámú múltideje 
22. Igekötő 24. Pusztító 25. Ilyen a szép téli táj ; 
Függőleges: 1. Hőmérsékletet mér (ékezet hiba) 
2. Puha fém 3. Boris közepe 4. Lepottyantom 5. Kópé 

vége 6. Földet művel 7. Téli sporteszköz 11. Nagyon 
régi, fordítva 12. Évszak, fordítva 13. Úttörőknek is 
van. . . (utolsó betűn felesleges ékezet) 15. Lenni jövő § 
időben 18. Rost betűi keverve 20. Izzik eleje 21. AIR 
23. SÚ 

A keresztrejtvényből küldjétek be a vízszintes 1., 
25., a függőleges 1. és 7-es megfejtését. 

is örülnek, akik szeretnek iskolába járni. 
22 íg 
j rajzold meg ezt az ábrát. A vonalak nem keresz- 
ZUEESZS TT (EKB 


Összerakó- 
kívánság E 
A darabokat rakd olyan téglalapba, amelyben a víz- 


I szintes sorban 4 betű van és olvasd össze vízszintes 
soronként haladva a betűket. 


(A . megfejtéseket és az 5-ös számot CSAL a a jövő HE végén küldjétek a decemberi és februári megfej- 
téssel együtt. 

